22.11.2022
DA
Den Europæiske Unions Tidende
L 302/75
BILAG 6
Metode til prøvning af køretøjers elektromagnetiske immunitet 1.
Generelt
1.1.
Prøvningsmetoden i dette bilag gælder kun for køretøjer.
Denne metode vedrører begge køretøjskonfiguratio­ ner: a) andre end »REESS-ladetilstand tilkoblet elnettet« b) »REESS-ladetilstand tilkoblet elnettet«.
1.2.
Prøvningsmetode Prøvningen er beregnet til måling af immuniteten af elektroniske systemer, som er monteret på køretøjet.
Køretøjet udsættes for elektromagnetiske felter som beskrevet i dette bilag.
Køretøjet overvåges under prøv­ ningerne.
Hvis ikke anført anderledes i dette bilag skal prøvningen udføres i henhold til CISPR 11451-2.
1.3.
Alternative prøvningsmetoder Prøvningen kan alternativt finde sted på et udendørs prøveanlæg for alle køretøjers vedkommende.
Prøve­ anlægget skal opfylde (nationale) retlige krav for så vidt angår emission af elektromagnetiske felter.
Hvis et køretøj er længere end 12 m og/eller bredere end 2,60 m og/eller højere end 4,00 m, vil BCI-metoden (bulk current injection) i henhold til ISO 11451-4 kunne anvendes i frekvensområdet 20 til 2000 MHz med de i punkt 6.8.2.1 i dette regulativ fastsatte niveauer.
2.
Køretøjets tilstand under prøvningen
2.1.
Køretøjer i andre konfigurationer end »REESS-ladetilstand tilkoblet elnettet«.
2.1.1.
Køretøjets masse skal være som i ulastet stand, bortset fra det påkrævede måleudstyr.
2.1.1.1.
Motoren skal normalt drive de trækkende hjul med en konstant hastighed på 50 km/h, hvis der ikke findes en teknisk begrundelse betinget af køretøjet for at foretrække en anden tilstand.
For køretøjer i klasse L1 og L2 skal den konstante hastighed normalt være 25 km/h.
Køretøjet skal være anbragt i en passende belastet dynamo­ meterprøvestand, eller, hvis en sådan ikke er til rådighed, hvile på isolerede akselstøtter lavest muligt over jorden.
Hvor det er hensigtsmæssigt, kan transmissionsaksler, bælter eller kæder frakobles (f.eks. lastvogne, toog trehjulede køretøjer).
2.1.1.2.
Grundlæggende køretøjstilstand I dette punkt defineres minimumsprøvningsbetingelser (hvis de finder anvendelse) og afvisningskriterier for immunitetsprøvning af køretøjer.
Andre køretøjssystemer, der kan have indflydelse på immunitetsrelaterede funktioner, skal prøves efter en metode, der aftales mellem køretøjsfabrikanten og den tekniske tjeneste.
Prøvningsbetingelser for »50 km/h-cyklus«
Køretøjshastighed 50 km/h (25 km/h for L1- og L2 -køretøjer ±20 % (køretøjet skal drive rullerne).
Hvis køretøjet er udstyret med en fartpilot, skal den anvendes til at opretholde den krævede konstante køretøjshastighed og opretholdes uden deaktivering.
Afvisningskriterier
Hastighedsvariation større end ±10 % af den nominelle hastighed.
I tilfælde af automatgear: ændring af gearudveksling, der medfører en hastighedsvariation større end ±10 % af den nominelle hastighed.